《绝命辞》
两汉·息夫躬

玄云泱郁将安归兮，鹰隼横厉鸾徘徊兮。
矰若浮猋动则机兮，鸾棘栈栈曷可栖兮。
发忠忘身自绕罔兮，冤颈折翼庸得往兮。
涕泣兮萑兰，心结愲兮伤肝。
虹霓曜兮日微，孽杳冥兮未开。
痛入天兮鸣謼，冤际绝兮谁语？
仰天光兮自列，招上帝兮我察。
秋风为我唫，浮云为我阴。
嗟若是兮欲何留，抚神龙兮揽其须。
游旷迥兮反亡期，雄失据兮世我思。

作者简介：西汉河内河阳人，字子微。少为博士弟子，治《春秋》。哀帝时召待诏，以诬告东平王云祝诅，擢为光禄大夫、左曹给事中，封宜陵侯。众畏其口，见之侧目。建平四年建言恐嚇匈奴之策，为丞相玉嘉、左将军公孙禄等反对。元寿元年免官，寄居丘亭，被告发怀怨祝诅，下狱死。